**Wulken**



Wulken

Wulkenwunner

Wulkenwannerwunnerwark

Wittet weket Wulkenwannerwunnerwark weiht wieter

mal as Watten so dünn

un

mal ophümpelt as en Packen Wintersnee.



Wittet weket Wulkenwannerwunnerwark weiht wieter

maalt wunnerliche Figuren un Biller

vör dat Hevenblau

un bringt dat Zirsen in de Luft

un ok mal grulig Brusen.



Wittet weket Wulkenwannerwunnerwark weiht wieter

maakt dat Hart di wiet

för mehr as en Momang

un nimmt Gedanken mit op Reisen

de sworen un de lichten.



Wittet weket Wulkenwannerwunnerwark weiht wieter weg

un kummt doch jümmer wedder.

Is so verscheden as de Minschen.

Müttst blots henkieken un di an freien.

HHK 05.08.2020